**VELOBRAUCIENS “APKĀRT BURTNIEKA EZERAM 2025”**

**NOLIKUMS**

**Norises datums:** 2025.gada 24.augustā

**Norises vieta:** Burtnieku muižas parkā, Burtnieki, Burtnieku pagasts, Valmieras novads.

1. **SACENSĪBU VADĪBA**
   1. Sacensības organizē Valmieras novada Sporta pārvalde;
   2. Par sacensību organizēšanu atbildīgā persona: Valmiera novada Sporta pārvaldes sporta organizatore Diāna Krastiņa (tālr.nr.20264676, e-pasts: [diana.krastina@valmierasnovads.lv](mailto:diana.krastina@valmierasnovads.lv));
2. **MĒRĶIS UN UZDEVUMI**
   1. Turpināt iesāktās velobraukšanas tradīcijas Valmieras novadā;
   2. Veicināt cilvēku regulāru nodarbošanos ar fiziskām aktivitātēm brīvā dabā, vēršot uzmanību dabai draudzīgam un veselīgam dzīvesveidam;
   3. Veicināt citu novadu velobraucēju entuziastu ierašanos Valmieras novadā, tādejādi veicinot tūrisma attīstību;
   4. Popularizēt un veicināt velobraukšanas sportu kā visiem pieejamu aktīvas atpūtas un veselību veicinošu sporta veidu bērnu, jauniešu un pieaugušo vidū;
   5. Noskaidrot labākos velobraucējus dažādās vecuma grupās.
3. **SACENSĪBU PROGRAMMA**

|  |  |
| --- | --- |
| **Laiks**  **(plkst.)** | **Norise** |
| **9.30 – 11.00** | Dalībnieku numuru izņemšana, reģistrācija, iesildīšanās (bērnu brauciena dalībniekiem reģistrācija līdz plkst. **10.15**) |
| **10.30** | **Starts** bērnu braucieniem |
| **11.30** | **Starts** – SPORTA brauciena distancei |
| **11.40** | **Starts** – VESELĪBAS brauciena distancei |
| **12.40** | **Finišs** veselības brauciena distancei |
| **~ 12.50** | Paredzamais **finišs** sporta brauciena līderiem |
| **~ 14.00** | **Apbalvošana** sporta un veselības brauciena dalībniekiem |
| **15.00** | Sporta klases distances finišs tiek slēgts |

1. **DALĪBNIEKI, VECUMA GRUPAS, DISTANCES UN DALĪBAS MAKSA** 
   1. Sacensībās piedalās ikviens interesents, kurš atbilstoši savam vecumam un sportiskai sagatavotībai izvēlas sev piemērotāko distanci;
   2. Dalībnieki starta zonā vietas ieņem pēc pašvērtējuma;
   3. Vecuma grupas un distances:
      1. **Bērnu braucienu** vecuma grupas un distances:

|  |  |  |
| --- | --- | --- |
| **Vecuma grupa** | **Dzimšanas gads** | **Distance** |
| DIP DAP | 2020.g.dzimušie un jaunāki | 300m – 450m |
| B1 | 2018.g.dzimušie un jaunāki |
| B2 | 2016. - 2017. | ~ 2000m |
| B3 | 2014. - 2015. | ~ 3500m |

* + 1. **Veselības brauciena** vecuma grupas un distances:

|  |  |  |  |  |  |
| --- | --- | --- | --- | --- | --- |
| **Sievietes** | | **Vīrieši** | | **Distance** | **Kontrol-laiks** |
| **Vecuma grupa** | **Dzimšanas gads** | **Vecuma grupa** | **Dzimšanas gads** |
| ST12 | 2013.g. dzimušās un jaunākas | VT12 | 2013.g. dzimušās un jaunāki | ~ 3 km | 1h |
| ST16 | 2010.-2012. | VT16 | 2010.-2012. |
| ST20 | 2005.-2009. | VT20 | 2005.-2009. |
| ST30 | 1995.-2004. | VT30 | 1995.-2004. |
| ST40 | 1985. - 1994. | VT40 | 1985. - 1994. |
| ST50 | 1975 – 1984. | VT50 | 1975. – 1984. |
| Dāmas | 1974.g. dzimušās un vecākas | Kungi | 1974.g. dzimušie un vecāki |

* + 1. **Sporta brauciena** vecuma grupas un distances:

|  |  |  |  |  |
| --- | --- | --- | --- | --- |
| **Sievietes** | | **Vīrieši** | | **Distance** |
| **Vecuma grupa** | **Dzimšanas gads** | **Vecuma grupa** | **Dzimšanas gads** |
| S20 | 2005.g. dzimušās un jaunākas | V20 | 2005.g. dzimušie un jaunāki | ~ 50 km |
| S30 | 1995.-2004. | V30 | 1995.-2004. |
| S40 | 1985.-1994. | V40 | 1985.-1994. |
| S50 | 1975.-1984. | V50 | 1975.-1984. |
| Dāmas | 1974.g. dzimušās un vecākas | Kungi | 1974.g. dzimuši un vecāki |

* 1. Bērnu braucienu distances ir vienkāršas, dinamiskas, radot bērnos interesi par riteņbraukšanas sportu un veselīgu sacensību garu un tās tiks ierīkotas starta/finiša rajonā vai netālu no tā;
  2. Sporta brauciena maršruts izveidots šķēršļotā un kalnainā apvidū (lauku, zemes, mežu ceļi, asfaltēti ceļi, takas, iespējami ūdens šķēršļi), 1 aplī un ir marķēta;
  3. Veselības brauciena trase izveidota šķēršļotā un kalnainā apvidū (zemes ceļi, asfaltēts ceļi, takas) un ir marķēta.

1. **PIETEIKŠANĀS SACENSĪBĀM UN DALĪBAS MAKSAS** 
   1. Reģistrācija dalībai sacensībās **no 01.06.2025. līdz 20.08.2025.,** aizpildot pieteikšanos formu SIA “Sportlat serviss” mājas lapā [www.sportlat.lv](http://www.sportlat.lv) un veicot apmaksu uz kontu;
   2. Aizpildot pieteikšanos formu un veicot apmaksu mājaslapā [www.sportlat.lv](http://www.sportlat.lv) līdz **20.08.2025. plkst. 23:59**, dalības maksas:

|  |  |  |
| --- | --- | --- |
| **Vecuma grupa** | **Dzimšanas gads** | **Dalības maksa** |
| **Bērni līdz 12 g.v.** | 2013.g. un jaunākas/-i | 2 EUR |
| **Jaunieši no 13 g.v. līdz 17 g.v.** | 2008. – 2012. | 10 EUR |
| **Jaunieši/pieaugušie no 18 g.v.** | 1961. – 2009. | 12 EUR |
| **Veterāni/seniori (65+)** | 1960.g. un vecākas/-i | 10 EUR |

* 1. **Piesakoties uz vietas sacensību dienā no plkst. 9:30 – 11.00**, dalības maksas:

|  |  |  |
| --- | --- | --- |
| **Vecuma grupa** | **Dzimšanas gads** | **Dalības maksa** |
| **Bērni līdz 12 g.v.** | 2013.g. un jaunākas/-i | 5 EUR |
| **Jaunieši no 13 g.v. līdz 17 g.v.** | 2008. – 2012. | 20 EUR |
| **Jaunieši/pieaugušie no 18 g.v.** | 1961. – 2009. | 20 EUR |
| **Veterāni/seniori (65+)** | 1960.g. un vecākas/-i | 20 EUR |

* 1. **Dalībniekiem jāņem vērā, ka uz vietas pieteikšanās būs ierobežota – līdz 60 rezerves sacensību numuriem, kas būs pieejami rindas kārtībā**;
  2. Dalībniekiem, kuri ierodas bez iepriekšējās pieteikšanās, organizatori negarantē pilnu servisu;
  3. Dalībnieka pieteikums tiek pieņemts tikai pēc pilnas dalības maksas apmaksas;
  4. Dalībniekiem, kuri nebūs veikuši apmaksu līdz 20. augustam, sacensību dienā būs jāmaksā pilna dalības maksa, kādu paredzēts maksāt piesakoties uz vietas;
  5. Dalībnieki, kuru uz sacensībām neierodas, iemaksātā dalības maksa netiek atgriezta;
  6. Dalības maksas apmaksas veids, reģistrējoties:
     1. E – maksas norēķins, izmantojot saiti vai norēķinu formu (Swedbank, Nordea un SEB bankas klientiem);
     2. ar pārskaitījumu uz SIA “Sportlat serviss” norēķinu kontu (skat. rekvizītus nolikuma beigās), maksājuma uzdevumā norādot: sacensību nosaukumu, dalībnieka vārdu un uzvārdu, personas kodu un starta vecuma grupu;
     3. izmantojot kredītkaršu un debetkaršu norēķinu internetā (Visa, MasterCard, Visa Electron, Maestro u.c.). Jūsu kredīt-/debetkartei jābūt aktivizētai iespējai - norēķināties internetā, izmantojot 3D-secure pieslēgumu;
  7. Organizācijas var saņemt rēķinu un veikt apmaksu ar pārskaitījumu. Rēķina apmaksa jāveic 3 dienas līdz sacensību sākumam. Kontaktēties pa e-pastu: [sportlat@sportlat.lv](mailto:sportlat@sportlat.lv).
  8. Dalības maksā ietilpst:
     1. Sacensību numurs, laika uzskaites čips/idents;
     2. Marķētas un sagatavotas trases;
     3. Velosipēdu serviss un/vai mazgāšana sacensību centrā – starta/finiša zonā;
     4. Neatliekamās medicīniskās palīdzības pakalpojumi – starta/finiša zonā dežurē neatliekamās medicīniskās palīdzības brigāde;
     5. Dzirdināšanas punktu nodrošinājums trasē un finišā;
     6. Sacensību rezultāti – visu dalībnieku rezultāti tiks ievietoti interneta mājas lapā [www.valmierasnovads.lv](http://www.valmierasnovads.lv) un [www.sportlat.lv](http://www.sportlat.lv).
     7. Sacensību foto apskats sacensību mājas lapā [www.valmierasnovads.lv](http://www.valmierasnovads.lv)
  9. Dalības maksā ietilpst 1 EUR, ko organizators iemaksā Latvijas riteņbraukšanas jaunatnes fondā par katru unikālo dalībnieku (izņemot bērnu – B1 vecuma grupu), lai atbalstītu jauno un talantīgo sportistu dalībai starptautiskajās sacensībās un treniņnometnēs.

1. **APBALVOŠANA**
   1. Bērnu braucienu vērtējums un balvas – bērnu grupas braucieni netiek vērtēti, tomēr katrs dalībnieks saņem medaļu un salduma balvu uzreiz pēc finišēšana;
   2. Veselības un sporta braucienu 1.- 3.vietu ieguvēji katrā vecuma grupā atbilstoši nolikumam gan sieviešu, gan vīriešu konkurencē tiks apbalvoti ar medaļu un organizatoru un/vai atbalstītāju sarūpētajām balvām;
   3. Sporta klases brauciena 1.- 6.vietu ieguvēji absolūtajā kopvērtējumā sieviešu un vīriešu konkurencē tiks apbalvoti ar atbalstītāju un/vai organizatoru sarūpētajām balvām;
   4. Gadījumā, ja sportists nevar ierasties uz apbalvošanas ceremoniju, tam ir iespēja saņemt apbalvojumu, 15 dienu laikā pēc sporta pasākuma, par to informējot sacensību organizatoru. Pēc šī termiņa noslēgšanās apbalvojumu nebūs iespējams saņemt.
2. **ĪPAŠIE NOTEIKUMI (dalībnieku drošībai un ievērībai):**
   1. **Katrs dalībnieks, piesakoties sacensībām, apliecina, ka uzņemas pilnu atbildību par savu veselības stāvokli, fizisko sagatavotību, spējām veikt izvēlēto distanci, kā arī apņemas ievērot organizatoru, tiesnešu u.c. iesaistīto dienestu darbinieku norādījumus, trases marķējumus, norādes un brīdinājumu zīmes, Ceļu satiksmes noteikumus, t.sk. ceļas zīmes un sacensību nolikumu.**
   2. **Aizsargķiveres visiem ir obligātas!** Visa distance ir jāveic ar aiztaisītu aizsargķiveri;
   3. Sacensības notiek pie daļēji ierobežotas transporta kustības un visiem sacensību dalībniekiem jābrauc pa ceļu labo pusi, sacensību dalībnieki ir pilnībā atbildīgi par ceļu satiksmes drošības noteikumu ievērošanu un citu dalībnieku drošību, cik daudz tas ir atkarīgs no viņa rīcības;
   4. Sacensību organizatori nav atbildīgi par dalībnieka iespējamām traumām vai veselības traucējumiem sacensību laikā, pirms un pēc tām;
   5. Sacensību organizatori nekādā mērā nav atbildīgi par bērniem, kuri patvaļīgi dodas vecumam neatbilstošā distancē;
   6. Sacensību organizatori nenes nekādu atbildību par dalībnieku inventāra vai personīgo mantu bojājumiem sacensību laikā, pirms un pēc tām.
   7. Ja atrodoties distancē nepieciešama palīdzība, jāzvana uz telefona numuru, kas tiks norādīts starta/finiša zonā;
   8. Atkārtoti šķērsojot finiša līniju, dalībnieks saņem pēdējo šķērsošanas laiku un vietu rezultātos;
   9. Sacensībās aizliegts piedalīties alkohola vai citu apreibinošu vielu ietekme, var tikt veikta alkohola vai dopinga kontrole. Ja organizatoram ir aizdomās par dalībnieka veselības neatbilstību dalībai sacensībās, tad piesaistot medicīnas personālu var tikt veikta veselības pārbaudē. Organizators patur tiesības nepielaist sacensībām dalībnieku uz neatbilstoša veselības stāvokļa pamata;
   10. Dalībnieki drīkst sagatavoties (iesildīties) sacensībām tikai tam paredzētajās vietās, ja tādas ir norādītas. Stingri aizliegts iesildīties pa trasi, ja tajā laikā notiek sacensības citiem dalībniekiem;
   11. Sacensības balstās uz godīgas spēles noteikumiem. Dalībnieks var tikt sodīts par nesportisku rīcību distancē – apzinātu traucēšanu citiem dalībniekiem, palīdzību stumjot vai velkot un citiem gadījumiem;
   12. Velosipēdam jābūt atbilstošā tehniskā kartība (jādarbojas abām bremzēm, nedrīkst būt citu mehānisku bojājamu), var tikt veikta velosipēda tehniskā atbilstības pārbaude. Organizatori patur tiesības nepielaist sacensībām dalībnieku, kura velosipēds neatbilst drošības nosacījumiem;
   13. Sacensībās nedrīkst izmantot riepas ar metāla radzēm;
   14. Dalībniekiem ieteicams distancē ņemt līdzi pumpi, rezerves kameru, pudeli ar dzērienu un mobilo telefonu. Mobilo telefonu drīkst izmantot tikai ārkārtas gadījumos (palīdzība, evakuācija no trases). Aizliegts izmantot austiņas;
   15. **Sacensību dalībniekiem lūdzam nepiesārņot dabu trases teritorijā** un ar cieņu izturēties pret apkārtējo vidi. Dalībnieks var tikt sodīts par atkritumu atstāšanu trasē izņemot gadījumus, ja tas notiek 100 m robežā aiz ēdināšanas/ dzeršanas punkta;
   16. Dalībniekiem aizliegts izmest atkritumus (ūdens glāzes, tukšās pudeles un sporta uztura iepakojumus, u.c.) tam neparedzētajās vietas. Organizators patur tiesības sodīt dalībniekus par dabas piesārņošanu;
   17. Laika uzskaites čipa/ identa nozaudēšanas vai nenodošanas gadījumā sods jauna Identa iegādes cena 70 EUR.
3. **CITI NOTEIKUMI:** 
   1. Dalībnieki un viņu līdzjutēji ir informēti un neiebilst, ka sacensību laikā uzņemto fotogrāfiju un videomateriāli tiek izmantoti sacensību organizatoru vajadzībām un pasākuma publicitātei;
   2. Sacensību organizatoriem ir tiesības izmantot mārketinga un reklāmas vajadzībām, velobrauciena “Apkārt Burtnieka ezeram” laikā uzņemtās fotogrāfijas un video materiālus bez saskaņošanas ar tajās redzamajiem cilvēkiem;
   3. Sacensību organizatoriem ir tiesības izlemt jautājumus, kas nav minēti sacensību nolikumā, kā arī, iepriekš nebrīdinot dalībniekus, veikt izmaiņas un papildinājumus sacensību nolikumā;
   4. Organizatori nav atbildīgi par to, ja sacensību dalībnieki nav iepazinušies ar sacensību nolikumu.
4. **PERSONAS DATU AIZSARDZĪBA**
   1. Personas datu apstrādes pārzinis ir Valmieras novada pašvaldība, reģ.Nr.90000043403, adrese: Lāčplēša iela 2, Valmiera, LV- 4201, tel. 64207120; e - pasts: [pasts@valmierasnovads.lv](mailto:pasts@valmierasnovads.lv);
   2. Personas datu apstrādes tiesiskais pamats – Pašvaldību likums 4.panta 7.punkts,Vispārīgās datu aizsardzības regulas 6.panta 1.punkta c) un e) apakšpunkti;
   3. Personas datu apstrādes mērķis - īstenot šajā nolikumā noteikto mērķi un uzdevumus;
   4. Dalībnieka personas dati tiks apstrādāti atbilstoši fizisko personu datu aizsardzības regulējuma prasībām;
   5. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu;
   6. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos;
   7. Papildus informācija par personas datu aizsardzību pieejama Valmieras novada pašvaldības mājas lapā:

<https://www.valmierasnovads.lv/pasvaldiba/informacija/personas-datu-aizsardziba/>

1. **SPORTLAT REKVIZĪTI**

**SIA “Sportlat serviss” rekvizīti:**

SIA "Sportlat serviss"

Reģ. Nr. 50203071851

Adrese: Ēvalda Valtera iela 46 - 31, Rīga, LV-1021

A/S Swedbank

Kods: HABALV22

Konts: LV66HABA0551047558608

1. **TIRDZNIECĪBA PASĀKUMA LAIKĀ**

Saistībā ar atbalstu un ieguldījumu pasākuma norisē noteikt SIA, IK, Z/S atbrīvojumu no ielu tirdzniecības nodevas pasākuma laikā.